《书怀二首 其二》
宋代·林希逸

人间逆境似难堪，涉历崎㠊我熟谙。早已知非如伯玉，误令入闹为图南。

二娘子酒何妨醉，小厮儿禅只默参。试问先生缘底乐，坐观寒月照秋潭。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。